TVD, 11.5.2004


Naslov: BODO STEKLARNO V KOZJEM ZAPRLI?

Napoved za  voditelja:

Pred 30. leti je Steklarna iz Rogaške Slatine v Kozjem postavila svoj obrat brusilnice, kasneje pa tudi obrat za proizvodnjo embalaže. Oba sta se pred leti organizirala kot podjetje, ki je v popolni lasti Rogaške. In letos, ko naj bi proslavljali jubilej – so zaposleni bolj kot kdajkoli doslej močno zaskrbljeni za svojo usodo. Razmere na svetovnem trgu jim niso naklonjene, pa tudi znotraj samega holdinga Rogaška Crystal prihaja do pretresov.

T- "GORAN ROVAN>Kozje 
X- $Jože Grajžl


Še pred leti je Rogaškin obrat v Kozjem zaposloval 260 delavcev, danes jih je v Estetu 50, v brusilnici Dekor pa 106. Seveda vsi v strahu, da bi lahko izgubili delo.

T- JOŽE FRIDL

X- predsednik sindikata Dekor Kozje

7.48 Mi smo hčerinska družba Rogaške smo za tega zelo zaskrbljeni.

8.21 Bojimo se za delovna mesta. Lahko se nam v najgrši obliki zgodi to, da bi se preselili v Rogaško Slatino pod matično firmo.

Da se to ne bi zgodilo, so se delavci za nekaj časa odrekli plači po pogodbi in prejemali zgolj minimalne plače.

T- LIDIJA BIRUŠ

X- brusilka v Dekor Kozje

8.41 Zdej trenutno je situacija taka, da je kriza, ne. Plače tud smo morali se odreč, da bomo dobili tisto osnovo 70 tisoč plače, to je skrajni čas. Je pa tudi to, da vsi želimo, da bi pripomogli k temu, da bi se to čimdelj recimo razvijal še naprej.
Brusilnica v Kozjem, ki kar 90% izdelkov dela za lastnico, je lani pridelala 76 mio izgube. Kljub temu, do konca leta ne nameravajo odpuščati. Svojo bodočnost pa seveda ne vidijo v ceneni množični proizvodnji, ampak v lastnem unikatnem programu.

T- FRANCI ČERNELČ

X- direktor Rogaška Dekor Kozje

6.09 Bodočnost je v uporabi lastnega znanja, v spoznavanju novih tehnologij – manj, ampak v odkrivanju starih že skoraj pozabljenih obrtniških znanj, modernem oblikovanju, torej v lastnem programu.

Z unikatnim oblikovanjem so se že izkazali. Izdelali so namreč številna protokolarna darila, letos pa so se uspešno predstavili še s serijo Slomškovih kelihov, ki je bila pohvaljena tako doma kot v tujini.

